CELEX: 32014R0506
Language: sk
Date: 2014-05-15 00:00:00
Title: Nariadenie Komisie (EÚ) č. 506/2014 z  15. mája 2014 , ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o etyl-N-dodekanoyl-L-arginát ako konzervačná látka v určitých tepelne ošetrených mäsových výrobkoch  Text s významom pre EHP

16.5.2014   
            
            
               SK
            
            
               Úradný vestník Európskej únie
            
            
               L 145/35
            
         NARIADENIE KOMISIE (EÚ) č. 506/2014
   z 15. mája 2014,
   ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o etyl-N-dodekanoyl-L-arginát ako konzervačná látka v určitých tepelne ošetrených mäsových výrobkoch
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3, článok 14 a článok 30 ods. 5,
   so zreteľom na nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (2), a najmä na jeho článok 7 ods. 5,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách a podmienky ich používania.
            
         
               (2)
            
            
               V nariadení Komisie (EÚ) č. 231/2012 (3) sa stanovujú špecifikácie prídavných látok v potravinách uvedených v prílohách II a III k nariadeniu (ES) č. 1333/2008.
            
         
               (3)
            
            
               Zoznam Únie a špecifikácie sa môžu aktualizovať v súlade so spoločným postupom uvedeným v článku 3 ods. 1 nariadenia (ES) č. 1331/2008 buď na podnet Komisie, alebo na základe žiadosti.
            
         
               (4)
            
            
               Dňa 5. mája 2006 bola predložená žiadosť o povolenie používania etyl-N-dodekanoyl-L-arginátu ako konzervačnej látky vo viacerých kategóriách potravín. Žiadosť sa sprístupnila členským štátom podľa článku 4 nariadenia (ES) č. 1331/2008.
            
         
               (5)
            
            
               Následne v apríli 2007 Európsky úrad pre bezpečnosť potravín (ďalej len „úrad“) vyhodnotil bezpečnosť používania etyl-N-dodekanoyl-L-arginátu ako konzervačnej látky v potravinách a prijateľného denného príjmu (Acceptable Daily Intake, ADI) 0,5 mg/kg telesnej hmotnosti (4). Z konzervatívnych odhadov expozície tejto látke dospelých aj detí vyplýva pravdepodobnosť prekročenia ADI pri navrhovanej maximálnej úrovni používania v prípade viacerých kategórií potravín.
            
         
               (6)
            
            
               Na základe týchto záverov žiadateľ zrevidoval jeho použitia a úrovne používania a požiadal o povolenie používať ho v tepelne ošetrených mäsových výrobkoch. V júli 2013 úrad zverejnil vyhlásenie týkajúce sa podrobného posúdenia vystavenia etyl-N-dodekanoyl-L-arginátu na základe jeho zrevidovaných navrhovaných použití ako prídavnej látky v potravinách (5), a dospel k záveru, že vystavenie danej látke v prípade všetkých skupín obyvateľstva je pod hranicou prijateľného denného príjmu (ADI) 0,5 mg/kg telesnej hmotnosti/deň.
            
         
               (7)
            
            
               Existuje technologická potreba používať etyl-N-dodekanoyl-L-arginát ako konzervačnú látka v tepelne ošetrených mäsových výrobkoch s cieľom zlepšiť mikrobiologickú kvalitu týchto potravinárskych výrobkov vrátane inhibície rastu škodlivých mikroorganizmov ako je Listeria monocytogenes. Keďže používanie etyl-N-dodekanoyl-L-arginátu v tepelne ošetrených mäsových výrobkoch pomôže zachovať ich kvalitu a bezpečnosť, je vhodné povoliť jeho používanie v tepelne ošetrených mäsových výrobkoch a prideliť tejto prídavnej látke v potravinách číslo E 243.
            
         
               (8)
            
            
               Špecifikácie etyl-N-dodekanoyl-L-arginátu (E 243) by mali byť zaradené do nariadenia (EÚ) č. 231/2012, keď sa táto látka prvý raz zapíše do zoznamu Únie obsahujúceho prídavné látky v potravinách stanoveného v prílohe II k nariadeniu (ES) č. 1333/2008.
            
         
               (9)
            
            
               Nariadenie (ES) č. 1333/2008 a nariadenie (EÚ) č. 231/2012 by sa preto mali zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou I k tomuto nariadeniu.
   Článok 2
   Príloha k nariadeniu (EÚ) č. 231/2012 sa mení v súlade s prílohou II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. mája 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 354, 31.12.2008, s. 16.
   
      (2)  Ú. v. EÚ L 354, 31.12.2008, s. 1.
   
      (3)  Nariadenie Komisie (EÚ) č. 231/2012 z 9. marca 2012, ktorým sa ustanovujú špecifikácie prídavných látok uvedených v prílohách II a III k nariadeniu Európskeho parlamentu a Rady (ES) č. 1333/2008 (Ú. v. EÚ L 83, 22.3.2012, s. 1).
   
      (4)  Vestník EFSA (EFSA Journal) (2007) 511, s. 1.
   
      (5)  Vestník EFSA (EFSA Journal) (2013) 11(6):3294.
   
      PRÍLOHA I
      Príloha II k nariadeniu (ES) č. 1333/2008 sa mení takto:
      
                  1.
               
               
                  V časti B sa v bode 3 „Prídavné látky iné ako farbivá a sladidlá“ za položku týkajúcu sa prídavnej látky E 242 Dimetyldikarbonát vkladá táto nová položka:
                  
                              „E 243
                           
                           
                              Etyl-N-dodekanoyl-L-arginát“
                           
                        
            
                  2.
               
               
                  V časti E sa v kategórii potravín 08.2.2 „Tepelne ošetrené spracované mäso“ vkladá táto nová položka
                  
                               
                           
                           
                              „E 243
                           
                           
                              Etyl-N-dodekanoyl-L-arginát
                           
                           
                              160
                           
                           
                               
                           
                           
                              Okrem emulgovaných klobás, údených klobás a pečeňovej paštéty“
                           
                        
            
   
      PRÍLOHA II
      V prílohe k nariadeniu (EÚ) č. 231/2012 sa za špecifikácie týkajúce sa prídavnej látky E 242 vkladá táto nová položka:
      
         
            „E 243 ETYL N-DODEKANOYL-L-ARGINÁT
         
         
                     
                        Synonymá
                     
                  
                  
                     Etylester dodekanoyl-arginátu, etylester lauramid-arginínu, etyl-N-dodekanoyl-L-arginát, hydrochlorid, LAE.
                  
               
                     
                        Definícia
                     
                  
                  
                     Etyl-dodekanoyl-arginát sa synteticky získava esterifikáciou arginínu s etanolom; vzniknutý ester sa potom nechá reagovať s dodekanoyl-chloridom. Výsledný etyl-dodekanoyl-arginát sa izoluje vo forme hydrochloridu, odfiltruje a vysuší.
                  
               
                     ELINCS
                  
                  
                     434-630-6
                  
               
                     Chemický názov
                  
                  
                     Etyl-N-dodekanoyl-L-arginát, hydrochlorid
                  
               
                     Chemický vzorec
                  
                  
                     C20H41N4O3Cl
                  
               
                     Molekulová hmotnosť
                  
                  
                     421,02
                  
               
                     Rozbor
                  
                  
                     Najmenej 85 % a najviac 95 %
                  
               
                     
                        Opis
                     
                  
                  
                     Biely prášok
                  
               
                     
                        Identifikácia
                     
                  
                  
                      
                  
               
                     Rozpustnosť
                  
                  
                     Voľne rozpustný vo vode, v etanole, propylénglykole a glycerole
                  
               
                     
                        Čistota
                     
                  
                  
                      
                  
               
                     Etyl-N-dodekanoyl-L-argininát
                  
                  
                     Najviac 3 %
                  
               
                     kyselina dodekánová
                  
                  
                     Najviac 5 %
                  
               
                     etyl-dodekanoát
                  
                  
                     Najviac 3 %
                  
               
                     L-arginín hydrochlorid
                  
                  
                     Najviac 1 %
                  
               
                     Etyl arginát·2HCl
                  
                  
                     Najviac 1 %
                  
               
                     Olovo
                  
                  
                     Najviac 1 mg/kg
                  
               
                     Arzén
                  
                  
                     Najviac 3 mg/kg
                  
               
                     Kadmium
                  
                  
                     Najviac 1 mg/kg
                  
               
                     Ortuť
                  
                  
                     Najviac 1 mg/kg“